cometadata/datacite-titles-descriptions-related-identifiers huggingface dataset:
DOI: 10.14457/cu.the.2010.1794
title: มาตรการทางกฎหมายในการลดทอนความเป็นอาชญากรรมทางคดียาเสพติดของประเทศไทย

description: การลดทอนความเป็นอาชญากรรมทางคดียาเสพติด(Decriminalization)เป็นแนวคิดในการแก้ปัญหากระบวนการยุติธรรมทางอาญาในกรณีผู้เสพ/ติดยาเสพติด ในมุมมองที่ว่าผู้เสพ/ติดยาเสพติดเป็นผู้ป่วย ไม่ใช่อาชญากร ซึ่งพบว่ามีหลายประเทศในทางแถบยุโรปและละตินอเมริกาได้นำแนวคิดนี้ไปใช้ในการกำหนดมาตรการทางกฎหมายในรูปแบบต่างๆกัน ซึ่งพบว่ามาตรการดังกล่าวช่วยลดความกดดันที่มีต่อหน่วยงานรักษากฎหมายตลอดจนระบบยุติธรรมและระบบราชทัณฑ์ลงได้มาก ช่วยให้ผู้เสพ/ติดยาเสพติดเข้ารับบริการโดยสมัครใจ และช่วยลดอัตราการติดเชื้อและเสียชีวิตจากการเสพ/ติดยาเสพติดได้มาก สำหรับประเทศไทยนั้นมาตรการทางกฎหมายของไทยในการลดทอนความเป็นอาชญากรรมทางคดียาเสพติด ในกรณีผู้เสพ/ติดยาเสพติดมุ่งเน้นไปที่วิธีการเบี่ยงเบนผู้เสพ/ติดยาเสพติดออกจากกระบวนการยุติธรรมทางอาญา มีระบบการบำบัดรองรับ แต่ระบบดังกล่าวยังคงมีปัญหาในทางปฏิบัติ กฎหมายยังมีความไม่สอดคล้องกันในส่วนความผิดและโทษกับเจตนารมณ์ในการบำบัดรักษาและฟื้นฟูสมรรถภาพ ผู้วิจัยจึงขอเสนอว่าประเทศไทยควรมีนโยบายด้าน Decriminalization ที่ชัดเจนเพื่อประโยชน์ในการพัฒนามาตรการทางกฎหมายที่เหมาะสมและเพื่อความเข้าใจที่ดีของผู้ปฏิบัติงานและผู้บังคับใช้กฎหมาย นอกจากนี้ควรมีการปรับมาตรการทางกฎหมายในส่วนความผิดและโทษให้สอดคล้องกับแนวทางที่ผู้เสพ/ติดยาเสพติดหรือผู้ที่เกี่ยวข้องกับคดียาเสพติดที่ไม่ร้ายแรงไม่ต้องเข้าสู่กระบวนการยุติธรรมทางอาญา หรือเบี่ยงเบนออกจากกระบวนการยุติธรรมทางอาญา และมีการกำหนดมาตรการทางกฎหมายสำหรับแนวคิด Harm Reduction ควบคู่ไปกับการลดทอนความเป็นอาชญากรรม จะเป็นการเพิ่มประสิทธิภาพในการแก้ไขปัญหายาเสพติดในกระบวนการยุติธรรมทางอาญาของประเทศไทยได้
DOI: 10.17632/3grvzwgyfx.3
title: W-3 well in Lower Congo Basin

description: The data shows TOC, major elements contents, minor elements contents and clay minerals contents form W-3 in Lower Congo Basin. The samples needed for element geochemical testing were taken from the debris samples of Lower Sendji, Upper Sendji, Likouala, Madingo and Paloukou Formations in W-3 Well, Lower Congo Basin. All samples were crushed by agate grinding bowl without pollution to more than 200 items. The major elements and trace elements (including rare earth elements) were tested by the State Key Laboratory of Biogeology and Environmental Geology, China University of Geosciences (Wuhan). Source rocks usually refer to the rocks buried in the ground that can generate oil and gas, which mainly include coal measures strata, mudstones, carbonate rocks and so on. The development of high-quality source rocks is mainly controlled by paleoproductivity and original preservation conditions. Both high productivity and good preservation conditions are indispensable. Nowadays, the analysis of paleoproductivity and preservation conditions includes qualitative and quantitative aspects. Quantitative analysis is usually carried out by micro-constant element analysis, such as P, which can be an evidence for upwelling. The relative content of P/Al can be used as an evaluation parameter for favorable exploration zones of source rocks. The mineralization degree of pyrite (the ratio of iron in pyrite to total active iron), V/Cr, Ni/Co, U/Th and so on are the most commonly used indicators for judging redox conditions and preservation environment of organic matter. Based on the geochemical indexes of related elements, the differences of terrigenous clastic influence, redox conditions and paleoproductivity in the Madingo Formation can comprehensively compared, and the main factors controlling the organic matter enrichment of source rocks in the Lower Congo Basin are identified, which can provide reference for improving the identification and prediction accuracy of source rocks.
DOI: 10.17632/s4vcnn58rs.1
title: Research on Three L2 Writing Instructions: Student Strategies and Perceptions
DOI: 10.14457/cu.the.2010.1795
title: ค่าพารามิเตอร์ทางพันธุกรรมสำหรับลักษณะคุณภาพน้ำเชื้อ และลักษณะการให้ผลผลิตของพ่อพันธุ์สุกร

description: ข้อมูลของพ่อสุกรพันธุ์แท้ดูร็อค แลนด์เรซ และยอร์คเชียร์ สายพันธุ์ฟินแลนด์และนอรเวย์ของฟาร์มสุกรเชิงการค้าแห่งหนึ่งทางภาคกลางของประเทศไทย จำนวน 9,760 บันทึก จากพ่อพันธุ์สุกร 108 ตัว ถูกนำมาใช้ในการประมาณค่าพารามิเอร์ทางพันธุกรรมสำหรับลักษณะคุณภาพน้ำเชื้อ ได้แก่ ปริมาตรน้ำเชื้อ (SV) ความเข้มขันของน้ำเชื้อ (SC) จำนวนตัวอสุจิทั้งหมด (TS) และจำนวนอสุจิผิดปกติทั้งหมด (TA) และสำหรับลักษณะการให้ผลผลิต ได้แก่ อัตราการเจริญเติบโตต่อวัน (ADG) และความหนาไขมันสันหลัง (BF) ข้อมูลลักษณะคุณภาพน้ำเชื้อมีการบันทึกตั้งแต่ปี พ.ศ. 2544 ถึง 2552 ยกเว้นข้อมูลของจำนวนตัวอสุจิผิดปกติทั้งหมดที่เริ่มบันทึก เมื่อปี พ.ศ. 2546 ผลการศึกษาพบว่า พันธุ์ของพ่อพันธุ์สุกรมีอิทธิพลต่อลักษณะคุณภาพน้ำเชื้อทุกลักษณะ และ BF อย่างมีนัยสำคัญทางสถิติ (p&lt;0.05) อายุที่รีดน้ำเชื้อ ระยะห่างระหว่างการรีดน้ำเชื้อ และปี-เดือนที่ทำการรีดน้ำเชื้อมีอิทธิพลต่อลักษณะคุณภาพน้ำเชื้อทุกลักษณะอย่างมีนัยสำคัญทางสถิติ (p&lt;0.05) ขณะที่ปีที่พ่อพันธุ์สุกรเกิดมีอิทธิพลต่อ ADG และ BF อย่างมีนัยสำคัญทางสถิติ (p&lt;0.05) ค่าอัตราพันธุกรรมของลักษณะคุณภาพน้ำเชื้อมีค่าปานกลางถึงสูง (0.29 ถึง 0.49) ค่าอัตราพันธุกรรมของ ADG และ BF มีค่าเท่ากับ 0.04 ± 0.13 และ 0.18 ± 0.08 ตามลำดับ ค่าอัตราซ้ำของลักษณะคุณภาพน้ำเชื้อมีค่าตั้งแต่ 0.30 ถึง 0.61 ค่าสหสัมพันธ์ทางพันธุกรรมระหว่างลักษณะระหว่างการให้ผลผลิต และลักษณะคุณภาพน้ำเชื้อทุกลักษณะไม่มีนัยสำคัญทางสถิติ (p&gt;0.05) ยกเว้น BF และ SV (rgg = -0.52 ± 0.19) ค่าสหสัมพันธ์ทางพันธุกรรมระหว่างลักษณะคุณภาพน้ำเชื้อแต่ละลักษณะไม่มีนัยสำคัญทางสถิติ (p&gt;0.05) ยกเว้น SV และ SC (rgg = -0.45 ± 0.18) และ SV และ TS (rgg = 0.57 ± 0.16) ค่าสหสัมพันธ์ทางพันธุกรรมระหว่าง ADG และ BF มีค่าเท่ากับ -076 ± 0.11 ผลการศึกษาพบว่า ลักษณะคุณภาพน้ำเชื้อมีความแปรปรวนทางพันธุกรรมเพียงพอที่จะทำการคัดเลือกได้ และการคัดเลือกพ่อพันธุ์สุกรโดยการพิจารณาจากลักษณะการห้ผลผลิตเพียงอย่างเดียว ไม่ส่งผลเสียต่อลักษณะคุณภาพน้ำเชื้อของพ่อพันธุ์สุกร
DOI: 10.14457/cu.the.2010.1796
title: ผลกระทบของการสื่อสารภายในห่วงโซ่อุปทานที่มีต่อกลยุทธ์การจัดซื้อและ ผลประกอบการด้านการเงินของธุรกิจภาคอุตสาหกรรมในเขตกรุงเทพมหานคร

description: งานวิจัยชิ้นนี้ ศึกษาถึงผลกระทบของการสื่อสารระหว่างองค์กรในโซ่อุปทานที่มีต่อกลยุทธ์การจัดซื้อและผลการดำเนินงานด้านการเงินของธุรกิจอันประกอบไปด้วย องค์กรในกลุ่มอุตสาหกรรมธุรกิจสิ่งพิมพ์ ธุรกิจการผลิตเครื่องเรือนและธุรกิจการผลิตเครื่องแต่งกายในเขตกรุงเทพมหานคร เครื่องมือที่ใช้ในการวิจัยคือ แบบสอบถามและการใช้ฐานข้อมูลออนไลน์ ในการวิเคราะห์จะใช้การวิเคราะห์สถิติเชิงพรรณนา โดยมีตารางแสดงความถี่ ร้อยละ ค่าเฉลี่ย และค่าเบี่ยงเบนมาตรฐาน และนอกจากนี้ยังใช้สถิติเชิงอนุมาน โดยวิเคราะห์ค่าสัมประสิทธิ์สหสัมพันธ์ของเพียร์สัน ผลการศึกษาพบว่า ตัวแปรกลยุทธ์การจัดซื้อ และตัวแปรการสื่อสารระหว่าองค์กรในโซ่อุปทานนั้นมีความสัมพันธ์กับตัวแปรผลการดำเนินงานด้านการจัดซื้อ นอกจากนี้ยังพบว่า ตัวแปรการสื่อสารระหว่างองค์กรในโซ่อุปทานและตัวแปรผลการดำเนินงานด้านการจัดซื้อนั้นมีความสัมพันธ์กับผลการดำเนินงานด้านการเงิน อย่างไรก็ตามตัวแปรกลยุทธ์การจัดซื้อไม่มีความสัมพันธ์กับผลการดำเนินงานด้านการเงิน ซึ่งอาจจะเนื่องมาจากช่วงระยะเวลาที่ทำการเก็บข้อมูลนั้น มีปัญหาเศรษฐกิจซึ่งส่งผลกระทบต่อผลการดำเนินงานด้านการเงินขององค์กรค่อนข้างมาก นอกจากนี้เมื่อได้ทำการศึกษาแยกตามอุตสาหกรรมย่อย พบว่า กลุ่มตัวอย่างในธุรกิจการผลิตเครื่องเรือนและธุรกิจการผลิตเครื่องแต่งกายนั้น ตัวแปรกลยุทธ์การจัดซื้อกลับมีผลต่อผลการดำเนินงานด้านการเงินขององค์กร การวางกลยุทธ์การจัดซื้อในอุตสาหกรรมสิ่งพิมพ์นั้น อาจจะไม่มีผลต่อการดำเนินงานด้านการเงินมากนัก ดังนั้น องค์กรในธุรกิจภาคอุตสาหกรรมควรจะมีการวางกลยุทธ์การจัดซื้อ และส่งเสริมการสร้างความสัมพันธ์ผ่านการสื่อสารระหว่างองค์กรในห่วงโซ่อุปทาน เพื่อให้มีผลการดำเนินงานด้านการจัดซื้อและด้านการเงินที่ดีขึ้น
DOI: 10.14457/cu.the.2010.1797
title: ปัญหาคลังสินค้าทัณฑ์บนตามมาตรา 8 ทวิ แห่งพระราชบัญญัติศุลกากร พุทธศักราช 2469 ศึกษากรณีร้านค้าปลอดอากรสำหรับผู้โดยสารขาเข้า

description: แม้ว่ารัฐสามารถใช้อำนาจในการลด ยกเว้น หรือเพิ่มอัตราภาษีศุลกากรที่จะจัดเก็บแก่สินค้าต่างๆ ให้แตกต่างไปจากอัตราที่กำหนดไว้ใน พระราชกำหนดพิกัดอัตราศุลกากร พ.ศ. 2530 ได้ โดยการออกประกาศกระทรวงการคลัง โดยอาศัยอำนาจตามพระราชกำหนดดังกล่าว เช่น อาศัยอำนาจตามมาตรา 12 หากเป็นไปเพื่อประโยชน์แก่การเศรษฐกิจของประเทศ เพื่อความผาสุกของประชาชน หรือเพื่อความมั่นคงของประเทศก็ตาม แต่การใช้อำนาจตามกฎหมายดังกล่าว จะต้องพิจารณาควบคู่ไปกับพระราชบัญญัติศุลกากร และจะต้องใช้ให้ไม่ขัดกับพระราชบัญญัติศุลกากรด้วย เมื่อพระราชบัญญัติศุลกากรมีหลักการในเรื่องของ การจัดตั้งคลังสินค้าทัณฑ์บนทุกประเภทว่าให้เก็บภาษีศุลกากรขาเข้า แก่ของที่นำออกจากคลังสินค้าทัณฑ์บนเพื่อบริโภคในประเทศ และให้ยกเว้นภาษีศุลกากรขาเข้าและขาออกแก่ของ ที่นำออกจากคลังสินค้าทัณฑ์บนเพื่อส่งออก ดังนั้น การออกอนุบัญญัติได้แก่ประกาศกระทรวงการคลังโดยอาศัยอำนาจตามมาตรา 12 และระเบียบปฏิบัติกรมศุลกากรเพื่อยกเว้นภาษีศุลกากร แก่ของที่นำออกจากคลังสินค้าทัณฑ์บนประเภทร้านค้าปลอดอากร สำหรับผู้โดยสารขาเข้าเพื่อบริโภคในประเทศจึงไม่สามารถทำได้ เพราะไม่สอดคล้องกับเจตนารมณ์ของกฎหมายศุลกากร และไม่สอดคล้องกับหลักความชอบด้วยกฎหมายของอนุบัญญัติ จึงสมควรแก้ไขเพิ่มเติมกฎหมายศุลกากร เพื่อให้การจัดตั้งคลังสินค้าทัณฑ์บนประเภทร้านค้าปลอดอากร สำหรับผู้โดยสารขาเข้าเป็นไปโดยชอบด้วยกฎหมาย และส่งเสริมความเป็นนิติรัฐของประเทศต่อไป
DOI: 10.14457/cu.the.2010.1798
title: การคืนทรัพย์ตามลักษณะลาภมิควรได้

description: การนำบทบัญญัติว่าด้วยลาภมิควรได้มาใช้บังคับโดยตรงอันเนื่องมาจากผลของโมฆะกรรมกับสัญญาที่มีวัตถุประสงค์ในการโอนกรรมสิทธิ์ในทรัพย์สิน ก่อให้เกิดความไม่ชัดเจนและ ความไม่สอดคล้องกับระบบการโอนกรรมสิทธิ์ในทรัพย์สินในระบบกฎหมายของไทยที่ยึดถือระบบสัญญาเดียว ดังนั้นเมื่อสัญญาตกเป็นโมฆะ กรรมสิทธิ์ในทรัพย์สินไม่โอน ผู้โอนจึงมีทั้งสิทธิที่จะเรียกทรัพย์สินคืนตามหลักลาภมิควรได้และสิทธิที่จะเรียกทรัพย์สินคืนตามหลักกรรมสิทธิ์ ซึ่งหลัก กฎหมายทั้งสองหลักนั้นต่างมีฐานแห่งสิทธิที่แตกต่างกัน จึงทำให้เกิดปัญหาในการปรับใช้ต่อประเภทของทรัพย์สินที่เรียกคืน และผลในทางกฎหมายเกี่ยวกับการคืนทรัพย์สินที่แตกต่างกัน จึงอาจทำให้คู่กรณีหรือบุคคลที่เกี่ยวข้องโดยสุจริต อาจไม่ได้รับความคุ้มครองและไม่ได้รับความเป็นธรรม จากการศึกษากฎหมายของประเทศอังกฤษและกฎหมายของประเทศสาธารณรัฐฝรั่งเศส ที่ใช้ระบบสัญญาเดียว การที่นิติกรรมตกเป็นโมฆะ กรรมสิทธิ์ไม่โอน ในการคืนทรัพย์นั้น กฎหมายอังกฤษเปิดโอกาสให้โจทก์สามารถที่จะเลือกใช้สิทธิได้ในระหว่างหลักลาภมิควรได้และหลักกรรมสิทธิ์ แต่ในส่วนของกฎหมายฝรั่งเศสนั้นจะไม่ได้นำหลักลาภมิควรได้หรือหลักกรรมสิทธิ์มาปรับใช้ แต่จะปรับใช้กับหลักในเรื่องของการกลับคืนสู่ฐานะเดิม และสำหรับกฎหมายเยอรมันถือเป็นกฎหมายที่ใช้ระบบสัญญาคู่ ซึ่งมีการแยกพิจารณาผลของโมฆะกรรมในส่วนของผลทางหนี้และผลในทางทรัพย์ออกจากกัน หากการที่สัญญาทางหนี้ตกเป็นโมฆะ แต่สัญญาทางทรัพย์สมบูรณ์ กรรมสิทธิ์โอนไป แต่ขาดฐานในทางกฎหมายรองรับจึงเรียกคืนกันในฐานลาภมิควรได้ ดังนั้น การที่กฎหมายไทยนำหลักลาภมิควรได้มาใช้บังคับก่อนโดยตรง จึงอาจทำให้คู่กรณีที่เกี่ยวข้องได้รับทรัพย์สินคืนไม่เหมือนเดิมซึ่งย่อมจะไม่เป็นธรรม แต่ในขณะเดียวกันหากนำหลักกรรมสิทธิ์มาปรับใช้แม้จะสร้างความเป็นธรรมแก่คู่กรณี แต่ก็อาจไม่คุ้มครอง บุคคลภายนอกที่สุจริตอย่างเป็นธรรมได้ ผู้ศึกษาจึงขอเสนอให้นำหลักการกลับคืนสู่ฐานะเดิมมาปรับใช้เพื่อคุ้มครองคู่กรณี แต่ทั้งนี้ต้องกำหนดหลักเกณฑ์ในส่วนของการคุ้มครองบุคคลภายนอกผู้สุจริตไม่ให้ต้องได้รับผลกระทบจากการกลับคืนสู่ฐานะเดิมของคู่กรณีแห่งโมฆะกรรมไว้ด้วย
DOI: 10.14457/cu.the.2010.1799
title: การศึกษาลักษณะจิตบริการในการปฏิบัติงานของพยาบาลวิชาชีพ โรงพยาบาลเอกชน

description: การวิจัยครั้งนี้มีวัตถุประสงค์เพื่อศึกษาลักษณะจิตบริการในการปฏิบัติงานของพยาบาลวิชาชีพ โรงพยาบาลเอกชน โดยใช้เทคนิค Ethnographic Delphi Future Research (EDFR) ผู้ให้ข้อมูล คือ ผู้เชี่ยวชาญจำนวน 20 คน คัดเลือกตามคุณสมบัติที่กำหนดไว้ จากความเชี่ยวชาญ 3 กลุ่ม ประกอบด้วย กลุ่มผู้เชี่ยวชาญด้านการพยาบาลศึกษา 7 คน กลุ่มผู้เชี่ยวชาญด้านการบริหารการพยาบาล 7 คน และกลุ่มผู้เชี่ยวชาญด้านการปฏิบัติการพยาบาล 6 คน วิธีดำเนินการวิจัยประกอบด้วย 3 ขั้นตอน คือ ขั้นตอนที่ 1 สัมภาษณ์ผู้เชี่ยวชาญเกี่ยวกับลักษณะจิตบริการในการปฏิบัติงานของพยาบาลวิชาชีพ โรงพยาบาลเอกชน ขั้นตอนที่ 2 นำข้อมูลที่ได้มาวิเคราะห์เนื้อหาแล้วนำมาสร้างแบบสอบถามเพื่อให้ผู้เชี่ยวชาญแสดงความคิดเห็นเกี่ยวกับระดับความสำคัญของข้อคำถามแต่ละข้อที่เป็นลักษณะจิตบริการในการปฏิบัติงานของพยาบาลวิชาชีพ โรงพยาบาลเอกชน ขั้นตอนที่ 3 นำข้อมูลที่ได้มาคำนวณค่ามัธยฐานและค่าพิสัยระหว่าง ควอไทล์ แล้วส่งแบบสอบถามกลับไปให้ผู้เชี่ยวชาญยืนยันความคิดเห็นอีกครั้ง หลังจากนั้นนำข้อมูลที่ได้มาคำนวณค่ามัธยฐาน และค่าพิสัยระหว่างควอไทล์เพื่อสรุปผลการวิจัย ผลการวิจัย พบว่า ลักษณะจิตบริการในการปฏิบัติงานของพยาบาลวิชาชีพ โรงพยาบาลเอกชนประกอบด้วย 3 ด้าน ดังนี้ 1.ด้านเจตคติที่ดีต่อการให้บริการ 1.1 การคิดเชิงบวกต่อการให้บริการ 1.2 การให้บริการด้วยความเต็มใจ 1.3การเข้าใจธรรมชาติของผู้รับบริการ 1.4การเข้าใจความคาดหวังและความต้องการของผู้มารับบริการ 2.ด้านคุณลักษณะของพยาบาล 2.1 การมีบุคลิกภาพที่สร้างความประทับใจ 2.2 ความสามารถในการบริหารจัดการ 3.ด้านความรับผิดชอบ 3.1 ความรับผิดชอบต่อวิชาชีพ 3.2 ความรับผิดชอบต่อองค์การ 3.3 ความรับผิดชอบต่อสังคมและสิ่งแวดล้อม
DOI: 10.15468/gmvhgj
title: Two new species of Fridericia (Annelida: Enchytraeidae) from Hungarian caves

description: This dataset contains the digitized treatments in Plazi based on the original journal article Dózsa-Farkas, Klára, Nagy, Hajnalka, Felföldi, Tamás (2019): Two new species of Fridericia (Annelida: Enchytraeidae) from Hungarian caves. European Journal of Taxonomy 553: 1-18, DOI: https://doi.org/10.5852/ejt.2019.553
DOI: 10.14457/cu.the.2010.1800
title: ผลของโปรแกรมบำบัดครอบครัวต่อภาระการดูแลของผู้ดูแลในครอบครัวผู้ป่วยจิตเภทในชุมชน

description: การวิจัยกึ่งทดลองครั้งนี้มีวัตถุประสงค์เพื่อเปรียบเทียบ ภาระการดูแลของผู้ดูแลในครอบครัวผู้ป่วยจิตเภทในชุมชน ก่อนและหลังได้รับโปรแกรมบำบัดครอบครัว และเปรียบเทียบภาระการดูแลของผู้ดูแลในครอบครัวผู้ป่วยจิตเภทในชุมชน ระหว่างกลุ่มที่ได้รับโปรแกรมบำบัด ครอบครัวกับกลุ่มที่ได้รับการดูแลตามปกติ กลุ่มตัวอย่างในการวิจัยคือ ผู้ป่วยจิตเภท ผู้ดูแล และสมาชิกในครอบครัวในชุมชนเครือข่ายโรงพยาบาลสมุทรปราการ เลือกแบบเฉพาะเจาะจง จำนวน 30 ครอบครัว แบ่งเป็นกลุ่มทดลอง และกลุ่มควบคุม กลุ่มละ 15 ครอบครัว ด้วยการจับคู่ (matched pair) ด้วยระยะเวลาในการดูแลผู้ป่วย และความเพียงพอของรายได้ของผู้ดูแล กลุ่มทดลองได้รับการดูแล ตามโปรแกรมบำบัดครอบครัวที่ผู้วิจัยสร้างขึ้น ส่วนกลุ่มควบคุมได้รับการดูแลตามปกติ เครื่องมือที่ใช้ในการวิจัยคือ โปรแกรมบำบัดครอบครัว เครื่องมือที่ใช้ในการรวบรวมข้อมูลคือ แบบวัดภาระการดูแลของผู้ดูแลผู้ป่วยจิตเภท ผ่านการตรวจสอบความตรงเชิงเนื้อหา โดยผู้ทรงคุณวุฒิด้านสุขภาพจิตและจิตเวช จำนวน 5 ท่าน หาค่าความเที่ยงของแบบวัดภาระการดูแลของผู้ดูแลในครอบครัวผู้ป่วยจิตเภท โดยหาสัมประสิทธิ์แอลฟาของครอนบาค (Chronbach’s alpha coefficients) ได้ค่าความเที่ยงเท่ากับ .94 วิเคราะห์ข้อมูลโดยใช้สถิติทดสอบที (t-test) ผลการวิจัยสรุปได้ดังนี้ 1) ภาระการดูแลของผู้ดูแลในครอบครัวผู้ป่วยจิตเภทในชุมชน หลังได้รับโปรแกรมบำบัดครอบครัว ต่ำกว่าก่อนได้รับโปรแกรมบำบัดครอบครัว อย่างมีนัยสำคัญทางสถิติที่ระดับ .05 2) ภาระการดูแลของผู้ดูแลในครอบครัวผู้ป่วยจิตเภทในชุมชน กลุ่มที่ได้รับโปรแกรมบำบัดครอบครัวต่ำกว่ากลุ่มที่ได้รับการดูแลตามปกติ อย่างมีนัยสำคัญทางสถิติที่ระดับ .05
DOI: 10.14457/cu.the.2010.1801
title: การศึกษาเปรียบเทียบการประมาณตัวแบบความถดถอยเชิงเส้นด้วยวิธีบูตสแตรปแบบใช้พารามิเตอร์และไม่ใช้พารามิเตอร์

description: เปรียบเทียบการประมาณตัวแบบความถดถอยเชิงเส้น 3 วิธีคือ วิธีกำลังสองน้อยที่สุด วิธีบูตสแตรปแบบใช้พารามิเตอร์และไม่ใช้พารามิเตอร์ เมื่อค่าความคลาดเคลื่อนมีการแจกแจงแบบปกติ แบบเอกรูป แบบโลจิสติก แบบดับเบิ้ลเอ็กซ์โปเนนเชียล แบบ SEV และแบบ GEV โดยการเปรียบเทียบค่าความเอนเอียง ค่าความแปรปรวน ค่าความคลาดเคลื่อนกำลังสองเฉลี่ย ค่าเฉลี่ยของค่าความคลาดเคลื่อนกำลังสอง และค่าประสิทธิภาพสัมพันธ์ เป็นเกณฑ์ที่ใช้ในการเปรียบเทียบการประมาณค่าแบบจุด และค่าสัมประสิทธิ์ความเชื่อมั่น จากช่วงความเชื่อมั่นโดยวิธีการประมาณดังกล่าว เป็นเกณฑ์ที่ใช้ในการเปรียบเทียบการประมาณค่าแบบช่วง ผลการวิจัยสรุปได้ดังนี้ การประมาณค่าแบบจุด พบว่า เมื่อค่าความคลาดเคลื่อนมาจากการแจกแจงแบบปกติ แบบโลจิสติก และแบบดับเบิ้ลเอ็กซ์โปเนนเชียล วิธีกำลังสองน้อยที่สุดมีประสิทธิภาพดีที่สุด วิธีบูตสแตรปแบบใช้พารามิเตอร์รองลงมา และวิธีบูตสแตรปแบบไม่ใช้พารามิเตอร์มีประสิทธิภาพน้อยที่สุด กรณีการประมาณค่าแบบช่วง พบว่า เมื่อค่าความคลาดเคลื่อนมาจากการแจกแจงแบบปกติ แบบโลจิสติก แบบ SEV และแบบ GEV และแบบดับเบิ้ลเอ็กซ์โปเนนเชียล วิธีกำลังสองน้อยที่สุดมีประสิทธิภาพดีที่สุด วิธีบูตสแตรปแบบใช้พารามิเตอร์รองลงมา และวิธีบูตสแตรปแบบไม่ใช้พารามิเตอร์มีประสิทธิภาพน้อยที่สุด สำหรับการแจกแจงแบบเอกรูป และแบบดับเบิ้ลเอ็กซ์โปเนนเชียล พบว่า วิธีบูตสแตรปแบบใช้พารามิเตอร์มีประสิทธิภาพดีที่สุด วิธีกำลังสองน้อยที่สุดรองลงมา และวิธีบูตสแตรปแบบไม่ใช้พารามิเตอร์มีประสิทธิภาพน้อยที่สุด
DOI: 10.14457/cu.the.2010.1802
title: การศึกษาลักษณะทางกลสัทศาสตร์ของพยางค์ที่ได้รับการลงเสียงหนัก และพยางค์ที่ไม่ได้รับการลงเสียงหนักในภาษามลายูถิ่นปัตตานีและภาษาอูรักลาโวยอ์

description: ศึกษาลักษณะทางกลสัทศาสตร์ของพยางค์ที่ได้รับการลงเสียงหนัก และพยางค์ที่ไม่ได้รับการลงเสียงหนักในภาษามลายูถิ่นปัตตานีและภาษาอูรักลาโวยอ์ ทั้งในเรื่องค่าความเข้ม ค่าระยะเวลา และค่าความถี่มูลฐาน เพื่อพิสูจน์สมมติฐานว่า ค่าความถี่มูลฐานของสระในพยางค์ที่ได้รับการลงเสียงหนักและพยางค์ ที่ไม่ได้รับการลงเสียงหนักในภาษาทั้งสองแตกต่างกัน อย่างมีนัยสำคัญทางสถิติ ส่วนค่าความเข้มและค่าระยะเวลาแตกต่างกันอย่างไม่มีนัยสำคัญทางสถิติ สอดคล้องกับรูปแบบความสัมพันธ์ของระดับเสียงกับการลงเสียงหนักเบาในภาษาระดับเสียง-ลงเสียงหนักเบาอื่นๆ ข้อมูลที่ใช้ในงานวิจัยได้มาจากการบันทึกเสียงผู้บอกภาษาเพศชายที่พูดภาษามลายูถิ่นปัตตานี 7 คน และผู้บอกภาษาเพศหญิงที่พูดภาษาอูรักลาโวยอ์ 7 คน และนำมาวิเคราะห์ค่าทางกลสัทศาสตร์โดยใช้โปรแกรม Praat 5.1.20 และคำนวณค่านัยสำคัญทางสถิติด้วยโปรแกรม Microsoft Excel โดยใช้ t-test กำหนดระดับนัยสำคัญที่ p&lt;0.05 และนำเสนอผลการวิจัยด้วยกราฟและรูปภาพประกอบการบรรยาย ผลจากการวิจัยสรุปได้ว่า โดยภาพรวม ในภาษามลายูถิ่นปัตตานี ค่าความถี่มูลฐานของสระในพยางค์ลงเสียงหนักและในพยางค์ไม่ลงเสียงหนักเท่านั้นที่แตกต่างกัน อย่างมีนัยสำคัญ ส่วนในภาษาอูรักลาโวยอ์ ค่าความเข้ม ค่าระยะเวลา และค่าความถี่มูลฐานของสระในพยางค์ลงเสียงหนักและในพยางค์ไม่ลงเสียงหนักแตกต่างกัน อย่างมีนัยสำคัญทั้งสามค่า สะท้อนให้เห็นว่า ภาษามลายูถิ่นปัตตานีมีพฤติกรรมคล้ายคลึงกับภาษาระดับเสียง-ลงเสียงหนักเบา (pitch-accent language) ที่ระดับเสียงกับการลงเสียงหนักเบามีความสัมพันธ์กัน ในขณะที่ภาษาอูรักลาโวยอ์ มีพฤติกรรมคล้ายคลึงกับภาษาที่มีระบบลงเสียงหนักเบา (stress language)
DOI: 10.14457/cu.the.2010.1803
title: บุรุษในทัศนะของมิชิท์ซุนะ โนะ ฮะฮะ ผู้เขียนบันทึกเรื่อง คะเงะโร นิกกิ

description: ศึกษาทัศนะของมิชิท์ซุนะ โนะ ฮะฮะ ผู้เขียนบันทึกเรื่อง คะเงะโร นิกกิ ที่มีต่อบุรุษในฐานะ สามี บิดา และบุตร ที่ปรากฏในบันทึกเรื่อง คะเงะโร นิกกิ โดยอ้างอิงหนังสือของสำนักพิมพ์โฌงะกุกัน ฉบับตีพิมพ์ปี ค.ศ. 1978 จากการศึกษาพบว่า ทัศนะของมิชิท์ซุนะ โนะ ฮะฮะ ที่มีต่อบุรุษในแต่ละฐานะนั้น มีความแตกต่างกันโดย มิชิท์ซุนะ โนะ ฮะฮะ จะมีทัศนะในแง่ลบต่อบุรุษที่มีฐานะเป็นสามี โดยที่บุรุษในฐานะสามีจะไม่มีความละเอียดอ่อนในประเพณีเกี่ยวกับการสู่ขอ ทุ่มเทในความรักให้กับภรรยาเพียงในระยะแรกของการแต่งงาน ไม่เอาใจใส่ภรรยา มีความรักที่ไม่รู้จักพอ มีภรรยาใหม่อยู่เสมอ ส่วนบุรุษที่มีฐานะบิดา มิชิท์ซุนะ โนะ ฮะฮะ จะมีทัศนะในแง่บวก กล่าวคือบุรุษในฐานะบิดาในบันทึกเรื่องนี้จะมีภาพลักษณ์ที่ดี เป็นที่พึ่งให้กับบุตรธิดา เป็นผู้คอยเลี้ยงดูให้การศึกษาแก่บุตรธิดา เป็นห่วงเป็นใย จัดพิธีบรรลุนิติภาวะให้บุตร และหาคู่ครองให้ธิดา ส่วนบุรุษที่มีฐานะเป็นบุตรนั้น มิชิท์ซุนะ โนะ ฮะฮะ มีทัศนะในแง่บวก โดยบุรุษในฐานะบุตรจะเป็นที่ผู้ที่คอยอยู่เคียงข้างมารดา เชื่อฟัง และเป็นที่เชิดหน้าชูตาแก่บิดามารดา
DOI: 10.14457/cu.the.2010.1804
title: ผลของโปรแกรมส่งเสริมทักษะผู้ดูแลในครอบครัวต่ออุบัติการณ์การเกิดแผลกดทับในผู้สูงอายุหลังผ่าตัดช่องท้อง

description: การศึกษาครั้งนี้เป็นการวิจัยกึ่งทดลอง เพื่อศึกษาโปรแกรมส่งเสริมทักษะผู้ดูแลในครอบครัวต่ออุบัติการณ์การเกิดแผลกดทับในผู้สูงอายุหลังผ่าตัดช่องท้อง โดยใช้ทฤษฎีการเปลี่ยนผ่าน กลุ่มตัวอย่างคือ ผู้ดูแลผู้สูงอายุที่เข้ารับการผ่าตัดช่องท้องแบบเปิดที่โรงพยาบาลสุราษฎร์ธานี จำนวน 40 ราย แบ่งออกเป็นกลุ่มควบคุมและกลุ่มทดลอง กลุ่มละ 20 ราย กลุ่มควบคุมได้รับการพยาบาลตามปกติ กลุ่มทดลองได้รับโปรแกรมส่งเสริมทักษะผู้ดูแลในครอบครัวประกอบด้วย การให้ความรู้และฝึกทักษะในการป้องกันการเกิดแผลกดทับในผู้สูงอายุ และสนับสนุนบทบาทผู้ดูแลในครอบครัว เก็บรวบรวมข้อมูลโดยการติดตามเยี่ยมบ้านเพื่อประเมินการเกิดแผลกดทับในสัปดาห์ที่ 1 และ 2 หลังได้รับโปรแกรมส่งเสริมทักษะผู้ดูแลในครอบครัว โดยใช้แบบประเมินการเกิดแผลกดทับของ Bergstrom (1988) วิเคราะห์ข้อมูลโดยใช้สถิติ Z Test และสถิติ Chi-square Test ผลการวิจัยพบว่า 1. ผู้สูงอายุหลังผ่าตัดช่องท้องหลังได้รับโปรแกรมส่งเสริมทักษะผู้ดูแลในครอบครัว 1 สัปดาห์ และหลังได้รับโปรแกรมส่งเสริมทักษะผู้ดูแลในครอบครัว 2 สัปดาห์ ไม่พบอุบัติการณ์การเกิดแผลกดทับที่ระดับความเชื่อมั่น 95 % 2. ผู้สูงอายุหลังผ่าตัดช่องท้องกลุ่มที่ได้รับโปรแกรมส่งเสริมทักษะผู้ดูแลในครอบครัวกับผู้สูงอายุกลุ่มที่ได้รับการพยาบาลตามปกติ หลังการทดลอง 1 สัปดาห์ และหลังการทดลอง 2 สัปดาห์ มีอุบัติการณ์การเกิดแผลกดทับแตกต่างกันอย่างมีนัยสำคัญทางสถิติ (p&lt; .05)
DOI: 10.15468/emxvbe
title: Redescription of Chrysidea pumiloides Zimmermann, 1956, and description of three new species of Chrysidea from Madagascar (Hymenoptera: Chrysididae)

description: This dataset contains the digitized treatments in Plazi based on the original journal article Mita, Toshiharu, Rosa, Paolo (2019): Redescription of Chrysidea pumiloides Zimmermann, 1956, and description of three new species of Chrysidea from Madagascar (Hymenoptera: Chrysididae). European Journal of Taxonomy 564: 1-20, DOI: https://doi.org/10.5852/ejt.2019.564
DOI: 10.14457/cu.the.2010.1805
title: การละเมิดสิทธิเด็กที่ตกเป็นเหยื่ออาชญากรรม จากการนำเสนอข่าวของหนังสือพิมพ์ตามพระราชบัญญัติคุ้มครองผู้ถูกกระทำด้วยความรุนแรงในครอบครัว พุทธศักราช 2550

description: การศึกษาวิจัยครั้งนี้มีวัตถุประสงค์เพื่อศึกษาการละเมิดสิทธิเด็กที่ตกเป็นเหยื่ออาชญากรรม จากการนำเสนอข่าวของหนังสือพิมพ์ ตามพระราชบัญญัติคุ้มครองผู้ถูกกระทำด้วยความรุนแรงในครอบครัว พ.ศ. 2550 รวมทั้ง ศึกษามาตรการในการป้องกันและแก้ไข ในการละเมิดสิทธิของเด็กที่ตกเป็นเหยื่ออาชญากรรม จากการนำเสนอข่าวของหนังสือพิมพ์ โดยใช้วิธีการศึกษาค้นคว้าข้อมูลจากเอกสาร และการวิจัยเชิงคุณภาพ โดยศึกษา หนังสือพิมพ์ 6 ฉบับในปี พ.ศ. 2552 ได้แก่ หนังสือพิมพ์มติชน หนังสือพิมพ์สยามรัฐ หนังสือพิมพ์ไทยรัฐ หนังสือพิมพ์เดลินิวส์ หนังสือพิมพ์บ้านเมือง และหนังสือพิมพ์แนวหน้า และการสัมภาษณ์แบบเจาะลึก ผู้เชี่ยวชาญทางด้านกฎหมายเด็กและเยาวชนจำนวน 3 ท่าน และผู้เชี่ยวชาญทางด้านหนังสือพิมพ์จำนวน 3 ท่าน ผลการวิจัยหนังสือพิมพ์ทั้ง 6 ฉบับ ที่ทำการศึกษา พบว่า มีการเสนอข่าวและภาพข่าวการละเมิดสิทธิเด็ก จำนวน 297 ครั้ง โดยหนังสือพิมพ์ไทยรัฐมีการเสนอข่าวละเมิดสิทธิเด็ก 74 ครั้ง หนังสือพิมพ์บ้านเมืองมีการเสนอข่าวละเมิดสิทธิเด็ก 70 ครั้ง หนังสือพิมพ์เดลินิวส์มีการเสนอข่าวละเมิดสิทธิเด็ก 45 ครั้ง หนังสือพิมพ์มติชนมีการเสนอข่าวละเมิดสิทธิเด็ก 43 ครั้ง หนังสือพิมพ์แนวหน้ามีการเสนอข่าวละเมิดสิทธิเด็ก 39 ครั้ง และหนังสือพิมพ์สยามรัฐมีการเสนอข่าวละเมิดสิทธิเด็ก 26 ครั้ง ในส่วนของการละเมิดสิทธิเด็กของหนังสือพิมพ์ พบว่า จะเป็นไปในรูปแบบของการบอกชื่อและนามสกุล ที่อยู่ และสถานศึกษาของเด็ก ในส่วนของการป้องกันและแก้ไขการละเมิดสิทธิเด็กจากการเสนอข่าวของหนังสือพิมพ์ ควรมีการให้ความรู้ทางกฎหมายแก่นักหนังสือพิมพ์ มีการจัดอบรมแลกเปลี่ยนความรู้ และควรมีการกำหนดกรอบจริยธรรมของหนังสือพิมพ์ให้มีบทลงโทษแก่ผู้ละเมิดอย่างชัดเจน
DOI: 10.14457/cu.the.2010.1806
title: ผลของวิธีการพยาบาลแบบเนื้อแนบเนื้อต่ออุณภูมิกายของทารกแรกเกิดและความผูกพันระหว่างมารดาและทารก

description: การวิจัยกึ่งทดลองนี้ มีวัตถุประสงค์เพื่อเปรียบเทียบอุณหภูมิกายทารกแรกเกิดและความผูกพันระหว่างมารดาและทารกที่ได้รับวิธีการพยาบาลแบบเนื้อแนบเนื้อและกลุ่มที่ได้รับการพยาบาลตามปกติ กลุ่มตัวอย่างเป็นมารดาและทารกที่คลอดครบกำหนดทางช่องคลอดในโรงพยาบาลเวียงสา โดยแบ่งเป็นกลุ่มควบคุมและกลุ่มทดลอง กลุ่มละ 20 คน คัดเลือกแบบเฉพาะเจาะจง เครื่องมือที่ใช้ในการวิจัยคือ วิธีการพยาบาลแบบเนื้อแนบเนื้อ ประกอบด้วยแผนการสอน คู่มือคุณแม่ในการทำวิธีแบบเนื้อแนบเนื้อที่ ผ่านความตรงตามเนื้อหา เครื่องมือในการเก็บรวบรวมข้อมูลคือ แบบสอบถามความรักใคร่ผูกพันระหว่างมารดาและทารกซึ่งผ่านการตรวจสอบความตรงของภาษาโดยวิธี back translator มีค่าความเที่ยงของครอนบาคอัลฟ่าเท่ากับ.89 และสถิติที่ใช้ คือ ร้อยละ ค่าเฉลี่ย ส่วนเบี่ยงเบนมาตรฐาน และสถิติการทดสอบที ผลการวิจัยพบว่า 1. อุณหภูมิกายของทารกแรกเกิดกลุ่มที่ได้รับวิธีการพยาบาลแบบเนื้อแนบเนื้ออยู่ในเกณฑ์ปกติมากกว่ากลุ่มที่ได้รับการดูแลตามปกติ 2. ค่าเฉลี่ยของคะแนนความผูกพันระหว่างมารดาและทารกกลุ่มที่ได้รับวิธีการพยาบาลแบบเนื้อแนบเนื้อสูงกว่ากลุ่มที่ได้รับการพยาบาลปกติ มีความแตกต่างกันอย่างมีนัยสำคัญทางสถิติ (p &lt; .01 ) ผลการวิจัยชี้ให้เห็นว่าวิธีการพยาบาลแบบเนื้อแนบเนื้อสามารถนำไปใช้เพื่อป้องกันการสูญเสียความร้อนในทารกแรกเกิดและส่งเสริมความผูกพันระหว่างมารดาและทารก